ทิลลี่เบิร์ด

**ทิลลี่เบิร์ด** หรือ **ทิลลี่เบิร์ดส** () เป็นวงดนตรีอัลเทอร์เนทีฟร็อก จากกรุงเทพมหานคร ภายใต้สังกัดยีนแล็บ ในเครือจีเอ็มเอ็ม แกรมมี่ เป็นที่รู้จักจากเพลง *"คิดแต่ไม่ถึง"* *"เพื่อนเล่น ไม่เล่นเพื่อน"*  *"[[ถ้าเราเจอกันอีก]]" เเละ "จำเก่ง"*

## ประวัติ
### จุดเริ่มต้น (พ.ศ. 2557 - 2559)
วงได้ก่อตั้งครั้งแรกเมื่อตอนที่ เติร์ด และ บิลลี่ เรียนอยู่ชั้นมัธยมศึกษาปีที่ 4 และชื่อของวงเองก็ได้มาจากการผวนคำว่า เติร์ด บิลลี่ เป็น Tilly Birds (ทิลลี่ เบิร์ด) เริ่มจากการทำเพลงภาษาอังกฤษ ซึ่งซิงเกิลแรกของวงมีชื่อว่า *Heart In A Cage* แล้วก็ได้ชักชวน ไมโล ซึ่งรู้จักกับ เติร์ด ในสมัยเรียนอยู่มหาวิทยาลัยธรรมศาสตร์ รังสิต ในชมรม TU Folksong เข้ามามีส่วนร่วมในเพลงและมิวสิควิดีโอ ก่อนในภายหลังจะได้เข้ามาเป็นสมาชิกวง และก็ได้ชักชวนอดีตมือกีตาร์ เบ๊บ และอดีตมือเบส บุ๊คกีส์ มาร่วมวง หลังจากนั้นพวกเขาก็ได้เดินหน้าทำเพลงกัน โดยมีเพลงอย่าง *Like A Dead Man, Unwanted* และ *Crying Window* หลังจากนั้น บุ๊คกีส์ ขอออกจากวงเพื่อไปเรียนต่อ พวกเขาได้หันมาแต่งเพลงภาษาไทย จนมีอัลบั้ม EP ออกมา โดยใช้ชื่อว่า ***"Tilly Birds EP"*** และมีงานแฟนมีตที่ชื่อว่า ***"BIRDS MEMORIES"*** ก่อนที่จะเข้าร่วมงานกับค่าย Gene Lab ในปี 2561

### การเข้าค่าย Gene Lab (พ.ศ. 2559 - 2561)
วงได้เข้าแข่งขันในรายการ Band Lab ซึ่งเป็นรายการที่ค้นหาศิลปินหน้าใหม่เข้าค่าย ยีนแล็บ ที่พึ่งก่อตั้ง ณ ขณะนั้น ภายในรายการมีสัปดาห์หนึ่ง ที่ทางรายการได้ให้โจทย์ศิลปินแต่ละวงแต่งเพลงโดยให้เวลาแค่ 3 วันในการแต่งเพลง ณ ตอนนั้น เบ็บ ก็ออกจากวงเนื่องจากปัญหาเรื่องเวลาในระหว่างการแข่งขัน จนเกิดเป็นเพลงที่พวกเขาใช้เวลาแต่งเพียงแค่ 3 วัน ซึ่งนั่นก็คือเพลง *"จากกันด้วยดี (Ordinary)"* พวกเขาได้รางวัลชนะเลิศในการแข่งขัน และเป็นศิลปินในค่ายยีนแล็บในรายการดังกล่าว แล้วพวกเขาก็ได้ปล่อยเพลงแรกในค่ายยีนแล็บก็คือเพลง *"จากกันด้วยดี (Ordinary)"* ที่เป็นเพลงจากโจทย์ของรายการ ต่อมาคือเพลง *"อภัย (Broken)"*

### อัลบั้ม "ผู้เดียว" และความสำเร็จ (พ.ศ. 2562 - 2563)
ในปี พ.ศ. 2562 ได้ปล่อยเพลง *"แค่พี่น้อง (Status)"* *, "ผู้เดียว (The One)" , "อยู่ได้ ได้อยู่ (ineednoone)" , "ฤดูหนาว (Bangkok Winter)"* ตามลำดับ จนภายในปี พ.ศ. 2563 พวกเขาปล่อยเพลง *"คิด(แต่ไม่)ถึง [Same Page?]"* ซึ่งสามารถทะยานไปสู่อันดับหนึ่งบนชาร์ตของสปอติฟาย แคท เรดิโอ และแอปเปิลมิวสิก ทำให้เพลง *"คิด(แต่ไม่)ถึง [Same Page?]"* เป็นที่ติดหูของคนทั้งประเทศไทย และทำให้คนรู้จักวงอย่างกว้างขวาง ต่อมาวงก็ได้มีโอกาสร่วมทำเพลงกับ F.HERO ในเพลง *"จำเก่ง (Slipped Your Mind)"* ซึ่งก็ยังคงความดังต่อเนื่อง ต่อมาได้ปล่อยเพลง "*ยังคงสวยงาม (When The Film's Over)"* และ "*ฉันมันเป็นใคร (Who I Am)"* เป็นซิงเกิลสุดท้าย 

และในวันที่ 3 กันยายน พ.ศ. 2563 วงได้ปล่อยสตูดิโออัลบั้มแรก ชื่ออัลบั้มว่า ***"ผู้เดียว"*** ซึ่งมีด้วยกัน 13 เพลง โดยวงให้คอนเซ็ปต์การฟังอัลบั้มของพวกเขา โดยการฟังเรียงตั้งแต่เพลงแรกถึงเพลงสุดท้ายของอัลบั้มแบบไม่ข้าม 

ในวันที่ 6 กันยายน พ.ศ. 2563 วงได้จัดคอนเสิร์ตแฟนมีตเปิดอัลบั้ม โดยใช้ชื่องานว่า ***"คนเดียวที่สำคัญ"*** จัดที่ Spectrum Hall ช่างชุ่ย

### อัลบั้ม "It's Gonna Be OK" (พ.ศ. 2564 - 2565)
ในวันที่ 22 มกราคม พ.ศ. 2564 วงได้ไลฟ์ผ่านเฟสบุ๊คเพจ เพื่อฉลองยอดวิวของเพลง *"คิด(แต่ไม่)ถึง [Same Page?]"* ครบ 100 ล้านวิว และได้ประกาศว่า ภายในปี พ.ศ. 2564 นี้จะมีอัลบั้มที่ 2 ออกมา จนในเดือนเมษายน พวกเขาก็ได้ปล่อยเพลง *"เพื่อนเล่น ไม่เล่นเพื่อน (Just Being Friendly)" ร่วมกับ มิลลิ* สามารถไปสู่อันดับหนึ่งของชาร์ตเพลงแอปเปิลมิวสิก สปอติฟาย วิทยุ และจูกซ์ และเป็นเพลงที่ประสบความสำเร็จอีกครั้งของวง ต่อมาในเดือนสิงหาคม 2564 พวกเขาได้ปล่อยเพลง *"ลู่วิ่ง (Can't Keep Up)"* ที่ไปสู่อันดับสองในชาร์ตสปอติฟาย เพลงนี้ยังมียอดวิวถึง 1 ล้านวิวภายใน 3 วัน ในเดือนตุลาคมได้ปล่อยเพลง *"เดอะแบก (Baggage)"* ที่แนวเพลงเริ่มมีความเป็นอัลเทอร์เนทีฟมากขึ้น ก่อนที่จะปล่อยซิงเกิลสุดท้ายคือเพลง *"เบื่อคนขี้เบื่อ (I’m Not Boring, You’re Just Bored)"* ในเดือนพฤศจิกายน

และในวันที่ 25 พฤศจิกายน พ.ศ. 2564 วงได้ปล่อยสตูดิโออัลบั้มที่ 2 ชื่อว่า ***"It's Gonna Be OK"*** ซึ่งมีด้วยกัน 8 เพลง และยังคงคอนเซ็ปต์เดิมจากอัลบั้มที่แล้วคือการฟังเรียงตั้งแต่ต้นจนจบ หนึ่งในเพลงจากอัลบั้มที่ถูกพูดถึงและถูกฟังมากที่สุดคือ *"ถ้าเราเจอกันอีก (Until Then)"* ที่ถูกเขียนจากการที่นักร้องนำ เติร์ด ได้สูญเสียคุณพ่อและคุณแม่ไปในเวลาไล่เลี่ยกัน จึงเป็นหนึ่งในเพลงที่ยิ่งใหญ่และลึกซึ้งมากๆของวง 

ในวันที่ 22 มกราคม พ.ศ. 2565 วงได้มีคอนเสิร์ตในรูปแบบออนไลน์ โดยใช้ชื่อว่า ***"Is Everything OK?"*** ซึ่งเป็นรูปแบบ *Cinematic Virtual Concert* โดยผสมความเป็นหนังสั้นเข้าไปด้วย โดยเพลงที่นำมาเล่น เป็นเพลงจากอัลบั้ม ***"It's Gonna Be OK"*** ทั้งหมด 

ในวันที่ 2-3 เมษายน พ.ศ. 2565 วงได้จัดงานอัลบั้ม ***"It's Gonna Be OK"*** ในรูปแบบ Exhibition & Concert ใช้ชื่องานว่า ***"We're Gonna Be OK"*** ณ ลาน Siam Discovery 

ในวันที่ 25 ตุลาคม พ.ศ. 2565 วงได้ปล่อยเพลง *"ตัวเลือก ตัวรอ (Can't Have It All)"* 

ในวันที่ 25 พฤศจิกายน พ.ศ. 2565 เป็นวันครบรอบ 1 ปี อัลบั้ม ***"It's Gonna Be OK"*** วงจึงปล่อยอัลบั้ม ***"It's Gonna Be OK (Deluxe)"*** ออกมา โดยเป็นการเพิ่มเพลงมาอีก 2 เพลงนั่นก็คือเพลง *"ตัวเลือก ตัวรอ (Can't Have It All)"* และ *"ดื่มให้หาย (Drink, Don't Think)"* และได้นำเอา Virtual Concert ที่ชื่อว่า ***"Is Everything OK?"*** ทั้ง 8 เพลง มารวมในอัลบั้ม

### คอนเสิร์ตใหญ่ครั้งแรก It's Gonna Be Tilly Birds Concert (พ.ศ. 2566)
ในวันที่ 30 มีนาคม พ.ศ. 2566 วงได้ประกาศลงเฟซบุ๊กว่าจะมีคอนเสิร์ตใหญ่ครั้งแรกในวันที่ 1 กรกฎาคม พ.ศ. 2566 ภายหลังได้เผยชื่อคอนเสิร์ตใหญ่ครั้งแรก โดยใช้ชื่อว่า ***"It's Gonna Be Tilly Birds Concert"*** ณ SHOW DC HALL ศูนย์การค้า SHOW DC (ปัจจุบันคือ Bravo BKK) โดยคอนเสิร์ตมีแขกรับเชิญคือ สมาชิกเก่าอย่าง เบ๊บ อดีตมือกีต้าร์ และบุ๊คกีส์ อดีตมือเบส

ในวันที่ 26 ธันวาคม พ.ศ. 2566 วงได้ปล่อย ***"It's Gonna Be Tilly Birds Concert"*** ในสตรีมมิ่งแพลตฟอร์ม และในรูปแบบแผ่นเสียง

### อัลบั้ม "I'll Remember To Forget You" การกลับมาทำอัลบั้มเพลงสากล (พ.ศ. 2567 - ปัจจุบัน)
วงได้ประกาศว่า อัลบั้มต่อไปของพวกเขา จะเป็นการกลับมาทำเพลงภาษาอังกฤษเหมือนที่เคยทำในยุคแรกเริ่มที่ตั้งวง จะเป็นเพลงภาษาอังกฤษทั้งอัลบั้ม เพื่อความตั้งใจและความฝันที่จะก้าวไปในระดับโลก โดยในวันที่ 9 เมษายน พ.ศ. 2567 วงได้ปล่อยเพลงแรกจากอัลบั้มเพลงสากล ชื่อว่า *"White Pills"* ซึ่งเพลงเคยถูกเล่นครั้งแรกในคอนเสิร์ตใหญ่ ***"It's Gonna Be Tilly Birds Concert"***

ในวันที่ 1 ตุลาคม พ.ศ. 2567 วงได้ปล่อยซิงเกิลที่สอง *"Retro-39"*

ในวันที่ 14 มกราคม พ.ศ. 2568 วงได้ปล่อยเพลง *"ล้มแชมป์ (Only You Can)"* ร่วมกับ โพลีแคต

ในวันที่ 11 กรกฎาคม พ.ศ. 2568 วงได้ปล่อยซิงเกิลที่สาม *"Never A Waste Of Time"*

ในวันที่ 25 กันยายน พ.ศ. 2568 วงได้ปล่อยซิงเกิลที่สี่ *"Heaven"* ร่วมกับ Ben&Ben ศิลปินจากประเทศฟิลิปปินส์

ในวันที่ 16 ตุลาคม พ.ศ. 2568 วงมีงานที่ชื่อว่า ***"Tilly Birds : A Night Called Heaven"*** ณ The Wireless Club, One Bangkok ซึ่งวงได้เล่นเพลงใหม่ที่ยังไม่ถูกปล่อยนั่นคือเพลง *"Call It A Day"* และได้ประกาศว่า อัลบั้มเต็มชุดที่สาม จะถูกปล่อยในวันที่ 29 มกราคม พ.ศ. 2569

ในวันที่ 13 พฤศจิกายน พ.ศ. 2568 วงได้ปล่อยซิงเกิลที่ห้า *"Call It A Day"* และประกาศชื่ออัลบั้มชุดที่สามที่ชื่อว่า ***"I'll Remember To Forget You"***

ในวันที่ 29 มกราคม พ.ศ. 2569 วงได้ปล่อยอัลบั้มชุดที่สาม ***"I'll Remember To Forget You"*** ซึ่งมีด้วยกัน 13 เพลง และได้ปล่อยมิวสิควิดีโอเพลง *"Shouting Eyes"*

### การแสดงออกทางการเมือง
ในการประท้วงในประเทศไทย พ.ศ. 2563–2564  พวกเขาได้ออกตัวสนับสนุนกลุ่มราษฎร เติร์ด นักร้องนำของวงได้ร่วมในการประท้วงในวันที่ 18 กรกฎาคม 2564 ในปี 2564 วงได้ออกตัวสนับสนุนข้อเสนอของชมรมผู้ประกอบการสถานบันเทิง ผับ บาร์ และ ตัวแทนชมรมคนดนตรีแห่งประเทศไทยที่มีเป้าหมายเพื่อเยียวยาธุรกิจสถานบันเทิงและนักดนตรี ในการชุมนุมวันที่ 10 สิงหาคม เติร์ด นักร้องนำได้เข้าร่วมการชุมนุมด้วย โดยที่เขาโพสต์รูปบนทวิตเตอร์ขณะที่ถือป้ายที่มีข้อความว่า "วิ่งวิ่งอยู่อย่างนี้ วิ่งวิ่งอยู่กับที่ ไม่ไปไหน..ประเทศไทย" และทวิตเตอร์ของวงก็โควททวิตตอบว่า "เอเนอร์จี้ไปม็อบและขายของไปด้วย"

## สมาชิก

### อดีตสมาชิก
* บุ๊คกีส์ วรรณพล ประฏิภาณวัตร (เบส) เกิด 4 ตุลาคม พ.ศ. 2536 เกิดที่ อำเภอเมืองเชียงใหม่ จังหวัดเชียงใหม่ (พ.ศ. 2557 - 2560) 
* เบ๊บ บรรณวิทย์ ศรีสันต์ (กีตาร์), (ริทึ่ม) เกิด 3 เมษายน พ.ศ. 2539 เกิดที่ อำเภอพนมทวน จังหวัดกาญจนบุรี (พ.ศ. 2557 - 2561)

## ผลงานเพลง
### อัลบั้ม

### อีพี

### ซิงเกิล

### ผลงานอื่น ๆ
*กระแซะเข้ามาซิ (ต้นฉบับ พุ่มพวง ดวงจันทร์)
*ใครพี่น้องเธอ (ร่วมกับ แพม)
*ความคิดถึงที่ฉันได้เคยส่งไปในคืนที่ฝนโปรยลงมา (ร่วมกับ ทรีแมนดาวน์)
*ให้เธอหายดี (SuperMom)
*จำเก่ง (Slipped Your Mind) (ร่วมกับ เอฟ.ฮีโร่)
*ให้เธอ (ต้นฉบับ โต๊ะ วสันต์) (ประกอบโฆษณา เดอะ พิซซ่า คอมปะนี)
*อย่าอยู่เลย (Project Songland)
*ยิ้มเธอคือทุกอย่าง (Always Here) (ร่วมกับ ลุลา)
*ทุกวันพรุ่งนี้ (Along The Way) (ร่วมกับ ปาล์มมี่) (ประกอบโฆษณา โตโยต้า ครบรอบ 60 ปี)
*ขอบคุณที่เลิกกัน (ร่วมกับ เคลียร์)
*ปลายสายรุ้ง (ต้นฉบับ พาราด็อกซ์) (โปรเจกต์พิเศษ 40 ปีแกรมมี่ “ซนซน” นานที 40 ปีหน)
*ล้มแชมป์ (Only You Can) (ร่วมกับ โพลีแคต)
*ไม่ต้องคิดเผื่อใจ (You In Mind) (ประกอบโฆษณา ประกันภัยไทยวิวัฒน์ ครบรอบ 75 ปี)

## รางวัล

## หมายเหตุ

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2553
หมวดหมู่:กลุ่มดนตรีไทยในยุค 2010
หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:ศิลปินสังกัดยีนแล็บ
หมวดหมู่:วงกลุ่มสามสัญชาติไทย